**ADRIA, TURISTIČNO PODJETJE d.o.o.** 2.4.2025

**Jadranska cesta 25**

**6280 Ankaran**

**Povabilo k oddaji ponudb za opravljanje vrtnarskih del v resortu Adria Ankaran**

**šifra povabila: AA-VRT-2025**

**Spoštovani!**

Družba Adria, Turistično podjetje d.o.o. želi naročiti opravljanje vrtnarskih del v resortu Adria Ankaran. Izbrani ponudnik, ki bo oddal ekonomsko najugodnejšo ponudbo, bo z naročnikom sklenil pogodbo o izvedbi storitve.

# **Naročnik:**

Naziv: Adria Turistično podjetje, d.o.o.

Poštni naslov: Jadranska cesta 25

Kraj: 6280 Ankaran

Država: Slovenija

Kontaktna oseba: Toni Krančić, namestnik direktorice

e-pošta: nabava@adria-ankaran.si

Telefon: +386 5 66 37 340

Internetni naslov (URL): [www.adria-ankaran.si](http://www.adria-ankaran.si)

**Dostop do razpisne dokumentacije:**

Ta razpisna dokumentacija je na voljo brezplačno za neomejen in celovit dostop na: URL: <http://www.adria-ankaran.si> ali v fizični obliki v tajništvu uprave družbe Adria Turistično podjetje d.o.o., Jadranska cesta 25, 6280 Ankaran. Vsa dodatna vprašanja lahko ponudnik v pisni obliki in predvidenih rokih naslovi na: tajnistvo@adria-ankaran.si.

**Predmet in vsebina naročila:**

Predmet naročila je **opravljanje vrtnarskih del v resortu Adria Ankaran** ki zajema najmanj:

* Obrezovanje živih mej,
* Obrezovanje posameznih rastlin,
* Pletje,
* Zalivanje,
* Urejanje zelenic in
* Ostale storitve navedene v popisu del, ki je priloga tega povabila

Naročnik želi prenesti izvajalcu vzdrževanje kompletne hortikulture v resortu Adria Ankaran do višine 3 (treh) metrov.

**Pogoji za oddajo ponudbe:**

Ponudnik, ki kandidira na tem razpisu mora oddani popolni ponudbi priložiti:

* Podpisan in parafiran izvod Povabila k oddaji ponudbe
* Izjavo o sprejemu razpisnih pogojev
* Ponudbeni obrazec z navedbo cen in referenc,
* potrdilo FURS o plačanih davkih in prispevkih, ki ne sme biti starejše od 30 dni,
* Podpisano in parafirano kratko predstavitev oz. predlog izboljšave hortikulture v resortu Adria Ankaran
* zavarovanje za resnost ponudbe v pavšalni višini 5.000,00 EUR v obliki izvršnice, ki se glasi na naročnika. V primeru, da izbrani ponudnik odstopi od podpisa pogodbe, se zavarovanje za resnost ponudbe obračuna kot pogodbena kazen, ponudnik pa izrecno pooblašča naročnika, da unovči izvršnico in se poplača v višini 5.000,00 EUR (pet tisoč EUR). Plačana pogodbena kazen se ne vrača.

Nepopolne ponudbe bodo izločene.

**Ponudbena cena mora zajemati tudi:**

Ponudnik oddaja ponudbo s pavšalno ceno opravljanja vrtnarskih del, zato mora ponudbena cena zajemati:

* Stroške priprave ponudbe,
* vse splošne stroške, režijske ure, potne stroške, sestanke ipd.

Popis del in hortikulture je informativne narave in predstavlja obstoječe stanje hortikulture v resortu. Naročnik svetuje ogled lokacije pred oddajo ponudbe. Ponudnik izrecno izjavlja, da morebitne ugotovljene razlike niso pogoj za spremembo ponudbene cene in odstop od pogodbe.

**Obveznosti naročnika:**

* Naročnik si pridržuje pravico, da razpisanih storitev ne odda nobenemu ponudniku.
* Naročnik si pridržuje pravico do zavrnitve vseh ponudb, če ponujene ponudbe za naročnika ne bodo sprejemljive.
* Naročnik si pridržuje pravico kadar koli prekiniti ali ustaviti postopek predmetnega naročila brez kakršnekoli odškodninske odgovornosti, ne da bi za to navedel razloge.
* Vsak ponudnik oddaja ponudbo izključno na lastno tveganje in na lastne stroške.
* Izbira ponudnika je izključna pravica naročnika. Naročnik ne plača ponudnikom nobenih stroškov in ne prevzema odškodninske odgovornosti v zvezi z izdelavo ponudb ali kasnejšimi opravili. Naročnik tudi ne odgovarja za škodo, ki bi jo utrpel ponudnik, ker ni bila sprejeta njegova ponudba.
* Naročnik si pridržuje pravico kadar koli popraviti in/ali dopolniti predlog pogodbe o izvedbi storitve iz povabila k oddaji ponudbe in v posledici ta popravljeni in/ali dopolnjeni predlog pogodbe postane del povabila k oddaji ponudbe, namesto prejšnjega.
* Če se izbrani ponudnik pogodbeno določenih rokov ne bo držal, lahko naročnik odstopi od pogodbe.
* Druga določila bodo vsebovana v Vzorcu pogodbe, ki ga ponudniki parafirajo in priložijo svoji ponudbi.
* Naročnik bo izmed dopustnih ponudb oddal naročilo na podlagi **merila »ekonomsko najugodnejša ponudba«**,skladno z merili določenimi v povabilu k oddaji ponudb.
* Naročnik bo z izbranim izvajalcem sklenil izvajalsko pogodbo najkasneje v 15 dneh po izboru izvajalca.
* Besedilo tega Povabila k oddaji ponudbe bo sestavni del izvajalske pogodbe, sklenjene z izbranim naročnikom.
* Naročnik bo redno plačeval svoje obveznosti skladno s plačilnimi roki;

Naročnik do neizbranih ponudnikov nima nobenih obvez in ne priznava nobenih stroškov nastalih s pripravo ponudbe, ogledi predmeta ponudbe ipd.

**Obveznosti izbranega ponudnika:**

* Besedilo tega Povabila bo sestavni del izvajalske pogodbe, sklenjene z izbranim naročnikom;
* Izvajalec bo z naročnikom sklenil pogodbo najkasneje v 15 dneh po izboru izvajalca, v nasprotnem primeru naročnik lahko uveljavlja pogodbeno kazen v obliki izvršnice za resnost ponudbe

**Ponudnik izrecno izjavlja, da:**

* ima z vsemi delavci ter vsemi morebitni podizvajalci, sklenjeno veljavno pogodbo o zaposlitvi ali drugo pogodbo, ki ureja razmerja med izvajalcem in delavci/podizvajalci;
* bo na zahtevo naročnika izdal dokazilo o poplačilu vseh podizvajalcev;
* bo zaposlenim in podizvajalcem zagotovil uniforme (hlače, majice ipd.), delovne pripomočke, delovne stroje in osebno varovalno opremo;
* bo z naročnikom usklajeval večje posege v hortikulturo;
* bo upošteval naročnikovo zasedenost kapacitet pri opravljanju del po resortu;
* bo dela opravljal med tednom med 8 in 17 uro oz. izven tega časa, ko to zahteva strokovno vzdrževanje rastlin ampak izključno po vnaprejšnjem dogovoru z naročnikom ali v času zaprtja resorta;
* Se bo odzval na intervencijo v roku največ 4 ure za sanacijo dreves in v roku največ 8 ur za ostala dela po pogodbi.

Naročnik lahko, s 14 dnevno predhodno najavo, spremeni (podaljša ali skrajša) obdobje v katerem izvajalec opravlja storitve, izvajalec pa se je dolžan temu prilagoditi.

**Obdobje garantiranja ponudbenih cen – »pomembno!«:**

Predviden rok za potrditev ponudbe je med 14.4.2025 in 28.4.2025, ki se lahko ustrezno podaljša. Ob potrditvi ponudbe bo sklenjena pogodba z izvajalcem.

Ponudnik mora garantirati ponudbeno ceno najmanj 30 dni po oddaji ponudbe

# **Penali, pogodbene kazni in :**

Ponudnik mora ponudbi priložiti zavarovanje za resnost ponudbe v obliki izvršnice v višini 5.000,00 EUR (pet tisoč EUR). V primeru, da ponudnik po izboru odstopi od svoje ponudbe ali jo želi spreminjati v smislu naknadnega povečevanja izdelanih cen ali neupravičenega podaljševanja izdelavnih rokov, bo naročnik predmetno zavarovanje unovčil kot pogodbeno kazen in k podpisu pogodbe povabil naslednjega, ekonomsko najugodnejšega ponudnika. Zavarovanje oz. kazen se ne vrača, ponudnik pa izrecno izjavlja, da pooblašča naročnika, da ta izpolni in unovči predmetno zavarovanje za resnost ponudbe, in na takšno dejanje ne bo imel nikakršnih ugovorov.

# **Merila za izbiro ponudnika:**

Največje možno število točk na razpisu je 100 točk. Izbran bo ponudnik, ki zbere največje število točk. Točke bodo dodeljene na podlagi po kriterijih ponudbene cene, referenc ponudnika in ponujenega plačilnega roka, kot sledi:

* najnižja ponudbena cena,
* reference ponudnika na primerljivih projektih,
* Predlog izboljšave hortikulture v resortu.

**Predložitev referenc – »pomembno!«:**

Naročnik si pridržuje vse pravice, da sam oceni in rangira predložene reference posameznega ponudnika. Priznana vrednost reference se nanaša na dejansko vrednost, ki jo je fakturiral ponudnik, ne pa npr. na celotno vrednost projekta, pri kateremu je ponudnik sodeloval kot eden izmed izvajalcev ali podizvajalcev. Obdobje referenčnih projektov se nanaša na zadnja tri leta pred oddajo ponudbe.

|  |
| --- |
| **KRITERIJI IZBORA: AA-VRT-2025** |
| **Ponudbena cena** | **ponder** | **maksimalno število točk** |
| **A** | Najnižja cena (v EUR brez DDV) | 100 |  **80,00**  |
| **B** | Ostali ponudniki - sorazmerno glede na najnižjo ceno | B/A \*100\*80% |  |
| **Reference ponudnika** |
| **A** | Ponudnik ima reference pomembnih projektov na področju vzdrževanja hortikulture v vrednosti najmanj 50.000 EUR letno | 100 |  **10,00**  |
| **B** | Ponudnik ima reference pomembnih projektov na področju vzdrževanja hortikulture v vrednosti najmanj 30.000 EUR letno | 50 |  **5,00**  |
| **C** | Ponudnik ima reference pomembnih projektov na področju vzdrževanja hortikulture v vrednosti manj kot 30.000 EUR letno | 0 |  **-**  |
| **Predlog izboljšave hortikulture v resortu** |
| **A** | Zelo kakovostna vsebina | 100 |  **10,00**  |
| **B** | Kakovostna vsebina | 50 |  **5,00**  |
| **C** | Manj kakovostna vsebina | 0 |  **-**  |

Pri izračunu končne ponudbene cene, upoštevane za primerjavo ponudb, se bodo upoštevali in obračunali vsi ponujeni morebitni komercialni popusti in cassa-skonti.

**Izločitveni kriteriji – »pomembno!«:**

S ponudniki, ki:

* ponudbe ne oddajo na predpisanih obrazcih ali jo oddajo na modificiranih obrazcih,
* ponudbi ne priložijo parafirane razpisne dokumentacije s podpisano izjavo o sprejemu pogojev,
* ponudbi ne priložijo potrdila o plačanih davkih in prispevkih, ki ni starejši od 30 dni,
* so v insolvenčnem postopku ali je iz javno dostopnih virov mogoče ugotoviti, da so v takšnih finančnih težavah, da je mogoče utemeljeno sklepati, da je sposobnost izvedbe ponujenih storitev vprašljiva – pregled bonitet
* ne predložijo izvršnice z overjenim podpisom v višini 5.000,00 EUR kot zavarovanja za resnost ponudbe s trajanjem najmanj 30 dni od oddaje ponudbe,
* je veljavnost njihove ponudbe krajša od 30 dni,
* je iz objav medijev razvidno, da kršijo protikorupcijsko klavzulo ali socialno klavzulo,
* je ob preverbi referenc ugotovljena nezanesljivost pri opravljanju storitev,
* v roku 15 dni po pozivu naročnika ne bodo pristopili k podpisu pogodbe,

se pogodbenega razmerja ne sklepa in bodo izločeni iz izbornega postopka.

# **Rok za sprejem ponudb:**

Ponudbe zbiramo do vključno **petka, 11.4.2025, do 12.00 ure**.

Možnost podaljšanja roka za sprejem ponudbe: Naročnik si pridržuje pravico podaljšanja roka za oddajo ponudbe z objavo obvestila o podaljšanju roka za oddajo ponudbe na spletnem portalu naročnika.

Omejitev števila kandidatov, ki bodo povabljeni k sodelovanju: Ne

Ponudnik mora ponudbo oddati:

* po pošti, na naslov: ADRIA turistično podjetje d.o.o., Jadranska cesta 25, 6280 Ankaran, z oznako: »NE ODPIRAJ: AA-VRT-2025«. Na hrbtni strani ovojnice naj bo navedeno ime in priimek oz. firma ter naslov oz. sedež ponudnika.
* po e-mailu v pdf obliki na naslov: nabava@adria-ankaran.si, z zadevo maila: »AA-VRT-2025«

ponudniki se s podpisom in sprejemom tega vabila in z oddajo zavezujoče ponudbe izrecno strinjajo in soglašajo, da v kolikor bodo ponudbo posredovali preko elektronske pošte v pdf obliki na naslov nabava@adria-ankaran.si, da se bo njihova tako posredovana ponudba odprla v petek, 11.4.2025 ob 12. uri in da v primeru posredovanja ponudbe po elektronski pošti ne bodo uveljavljali nikakršnih ugovorov v zvezi z odpiranjem njihove ponudbe.

**Opozorilo:** Naročnik ne odgovarja za predčasno odprtje ponudbe, ki ne bo ustrezno označena skladno s temi navodili. Na vseh ovitkih mora biti navedeno podjetje in točen naslov ponudnika.

# **Dopolnitve razpisne dokumentacije:**

Vse dopolnitve razpisne dokumentacije, odgovori na vprašanja ponudnikov ipd. bodo objavljene na spletnem naslovu [www.adria-ankaran.si](http://www.adria-ankaran.si). Z objavo se šteje, da so dopolnitve razpisnih pogojev, vsebina povpraševanja in pojasnila del razpisne dokumentacije.

**Rok za oddajo vprašanj ponudnikov je petek, 4.4.2025 do 10. ure.**

Nepopolne ponudbe bodo izločene!

# **Pravica naročnika do odstopa od naročila in priznavanje stroškov priprave ponudbe:**

Naročnik si pridržuje neomejeno pravico do zavrnitve vseh prispelih ponudb in ponovitve razpisa ali do odstopa od naročila. Naročnik ne bo ponudnikom priznal nobenih stroškov, ki bi jih le-ti imeli s pripravo ponudb in kandidiranjem na razpisu.

# **Odpiranje ponudb:**

**Način odpiranja ponudb:** komisijsko odpiranje ponudb.

**Datum in ura odpiranja ponudb:** petek, 11.4.2025 ob 12.00 uri. Izbrani ponudnik bo o izboru obveščen s pisnim sklepom. Naročnik ni dolžan obveščati ponudnikov, ki niso bili izbrani na razpisu.

**Kraj odpiranja ponudb:** Upravna stavba družbe Adria Turistično podjetje d.o.o., Jadranska cesta 25, 6280 Ankaran

**Opozorilo:**

Odgovornost ponudnika je, da izpostavi morebitne nejasnosti, protislovja, opustitve in podobno pred oddajo svoje ponudbe (do izteka roka za zahtevanje pojasnil) tako, da se lahko zagotovi predložitev dopustne ponudbe, ki je v celoti skladna zahtevami razpisne dokumentacije, vključno z vso spremljajočo dokumentacijo.

 Adria Turistično podjetje d.o.o.

 Maruška Kokalj, direktorica družbe

**IZJAVA O SPREJEMU RAZPISNIH POGOJEV**

Ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izrecno izjavljam, da:

- smo v celoti seznanjeni z dokumentom »**Povabilo k oddaji ponudbe za opravljanje vrtnarskih del v resortu Adria Ankaran, šifra AA-VRT-2025«**

njegovimi dopolnitvami in pojasnili objavljenimi na <http://www.adria-ankaran.si> ter soglašamo, da bo navedena dokumentacija, v primeru sklenitve izvajalske pogodbe, v celoti postala sestavni del izvajalske pogodbe;

- z razpisnimi pogoji v celoti soglašamo;

- posedujemo ustrezno znanje, kader in opremo za pravočasno in kakovostno opravljanje ponujenih storitev;

- je, v primeru sklenitve izvajalske pogodbe, vsako odstopanje od navedenih pogojev s strani ponudnika lahko razlog za takojšno enostransko prekinitev izvajalske pogodbe s strani naročnik in da v tem primeru prevzemamo vso moralno in materialno odgovornost za nastalo poslovno škodo prizadete pogodbene stranke.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žig in podpis odgovorne osebe ponudnika )

**Ta izjava je obvezna sestavina ponudbe!**

**PREDLOG IZBOLJŠAV HORTIKULTURE V RESORTU ADRIA ANKARAN**

Ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ na podlagi ogleda resorta Adria Ankaran, podajam naslednje predloge izboljšav hortikulture v reosrtu Adria Ankaran:

*(vsebina naj ne presega dolžino ene strani)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žig in podpis odgovorne osebe ponudnika )

**Ta obrazec je obvezna sestavina ponudbe!**